
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2271 

22 Αυγούστου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός φορέων της Γενικής Γραμματείας Μέ¬ 
σων Ενημέρωσης και της Γ ενικής Γ ραμματείας 
Ενημέρωσης και Επικοινωνίας ελεγχόμενων από 
τη Γενική Διεύθυνση Δημοσιονομικών Ελέγχων 

(ΓΔ.Δ.Ε.) του Υπουργείου Οικονομικών. 1 

Ρύθμιση θεμάτων για την οργάνωση και λειτουργία 
των Κλιμακίων Ελέγχου Λαϊκών Αγορών και Υπαι¬ 
θρίου Εμπορίου. 2 

Τροποποίηση της υπ’ αριθ. 12018/6-5-2011 (ΦΕΚ 958 
Β'/24-5-2011) απόφασης περί αύξησης των Θέσε¬ 
ων Εργασίας Κρατούμενων στο Κατάστημα Κρά¬ 
τησης Θεσσαλονίκης. 3 

Αναγνώριση του νερού της πηγής Σουρωτή ως ια¬ 
ματικού φυσικού πόρου. 4 


ΑΠΟΦΑΣΕΙ Σ 

Αριθμ. 2/63608/ΔΥΕΠ (1) 


Καθορισμός φορέων της Γενικής Γραμματείας Μέσων 
Ενημέρωσης και της Γ ενικής Γ ραμματείας Ενημέρω¬ 
σης και Επικοινωνίας ελεγχόμενων από τη Γενική 
Διεύθυνση Δημοσιονομικών Ελέγχων (Γ.Δ.Δ.Ε.) του 
Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ - 
Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις: 

α) του άρθρου 3 του Ν.3492/2006 (ΦΕΚ Α' 210) «Ορ¬ 
γάνωση συστημάτων ελέγχου για τη διασφάλιση της 
χρηστής δημοσιονομικής διαχείρισης του κρατικού 
προϋπολογισμού και των εκτός του κρατικού προϋπο¬ 
λογισμού φορέων και άλλες διατάξεις», 

β) του άρθρου 3 του Ν. 2362/1995 (ΦΕΚ Α' 247) «Περί 
Δημοσίου Λογιστικού, ελέγχου των δαπανών του κρά¬ 
τους και άλλες διατάξεις», όπως τροποποιήθηκε με το 
άρθρο 4 του Ν.3871/2010 (ΦΕΚ Α' 241) «Δημοσιονομική 
Διαχείριση και Ευθύνη», 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98). 


2. Το Π.Δ. 185/2009 «Ανασύσταση του Υπουργείου Οι¬ 
κονομικών κ.λπ.» (ΦΕΚ Α' 213). 

3. Το Π.Δ. 189/2009, άρθρο 8 (ΦΕΚ Α' 221) «Καθορισμός 
και ανακατανομή αρμοδιοτήτων των Υπουργείων», όπως 
τροποποιήθηκε με το άρθρο 4 του Π.Δ. 24/2010 «Ανα¬ 
καθορισμός των αρμοδιοτήτων των Υπουργείων και 
τροποποιήσεις του Π.Δ. 189/2009» (ΦΕΚ Α' 56). 

4. Το Π.Δ. 65/2011, άρθρο 5 «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης... και μεταφορά στον Πρωθυπουργό των 
Γενικών Γραμματειών Ενημέρωσης και Επικοινωνίας...» 
(ΦΕΚ 147/Α727-6-2011). 

5. Το Π.Δ. 73/2011, άρθρα 1 και 2 «Μετονομασία της Γ ε¬ 
νικής Γ ραμματείας Επικοινωνίας και της Γ ενικής Γ ραμ¬ 
ματείας Ενημέρωσης, ανακατανομή των υπαγομένων 
σε αυτές υπηρεσιών, μεταφορά υπηρεσιών και αρμο¬ 
διοτήτων από το Υπουργείο Πολιτισμού και Τουρισμού 
στον Πρωθυπουργό...»(ΦΕΚ 178/Α'/11-8-2011). 

6. Τις διατάξεις του άρθρου 1 του Ν. 4173/2013 (ΦΕΚ 
169/Α'/26-7-2013) «Νέα Ελληνική Ραδιοφωνία, Ίντερνετ 
και Τηλεόραση». 

7. Το Π.Δ. 86/2012 « Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141/Α'/21-6-2012). 

8. Την αριθμ. Υ48/2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105/Β'/9-7-2012). 

9. Το Π.Δ. 89/10-6-2014 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α'134). 

10. Την αριθμ. Υ462/2014 απόφαση του Πρωθυπουρ¬ 
γού «Καθορισμός αρμοδιοτήτων της Υφυπουργού στον 
Πρωθυπουργό, Σοφίας Βούλτεψη» (ΦΕΚ Β' 1634). 

11. Το γεγονός ότι η παρούσα απόφαση δεν προκα- 
λεί δαπάνη σε βάρος του κρατικού προϋπολογισμού», 
αποφασίζουμε: 

Καθορίζουμε τους φορείς της Γ ενικής Γ ραμματείας 
Μέσων Ενημέρωσης και της Γ ενικής Γ ραμματείας Ενη¬ 
μέρωσης και Επικοινωνίας, οι οποίοι εμπίπτουν στο 
πεδίο εφαρμογής του Ν.3492/2006 και τους οποίους 
αφορούν τα συστήματα διαχείρισης και ελέγχου, οι 
έλεγχοι και τα διοικητικά μέτρα και κυρώσεις που ανα- 
φέρονται στον εν λόγω νόμο, ως ακολούθως: 

Α. Γ ενική Γ ραμματεία Μέσων Ενημέρωσης 

1) Κεντρική Υπηρεσία 

2) Ανώνυμες Εταιρείες 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. Αθηναϊκό - Μακεδονικό Πρακτορείο Ειδήσεων 
(ΑΠΕ - ΜΠΕ ΑΕ.) 

β. Νέα Ελληνική Ραδιοφωνία,Ίντερνετ και Τηλεόραση 
Α.Ε. (ΝΕΡΙΤ Α.Ε.) 

Β. Γενική Γραμματεία Ενημέρωσης και Επικοινωνίας 

1) Κεντρική Υπηρεσία 

2) Αποκεντρωμένες Υπηρεσίες 

3) Υπηρεσίες Εξωτερικού 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΣΤΟΝ ΠΡΩΘΥΠΟΥΡΓΟ 

ΧΡΗΣΤΟΣ ΣΤΑΪΚΟΥΡΑΣ ΣΟΦΙΑ ΒΟΥΛΤΕΨΗ 

-♦- 

Αριθμ. Α2-757 (2) 

Ρύθμιση θεμάτων για την οργάνωση και λειτουργία των 
Κλιμακίων Ελέγχου Λαϊκών Αγορών και Υπαιθρίου 
Εμπορίου. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τα άρθρα 7α και 7β του Ν.2323/1995 (ΦΕΚ145/Α71995) 
όπως τροποποιήθηκαν και διατηρήθηκαν σε ισχύ με 
άρθρο 40 Ν. 4264/2014 (ΦΕΚ 118/Α715-05-2014). 

2. Το Π.Δ. 397/1988 «Οργανισμός του Υπουργείου Εμπο¬ 
ρίου» (ΦΕΚ 185/Α'/1988), όπως τροποποιήθηκε και ισχύει. 

3. Το Π.Δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός 
αρμοδιοτήτων» (ΦΕΚ 51/Α71996). 

4. Το Π.Δ. 197/1997 « Σύσταση Γ.Γ. Καταναλωτή (ΦΕΚ 
156/Α71997). 

5. Το Π.Δ. 63/2005 «Κώδικας Νομοθεσίας για την Κυ¬ 
βέρνηση και τα κυβερνητικά όργανα» (ΦΕΚ 98/Α72005). 

6. Το Ν. 3728/2008 «Υπηρεσία Εποπτείας Αγοράς και 
άλλες διατάξεις», (ΦΕΚ 258/Α72008) όπως ισχύει. 

7. Το Ν. 4081/2012 «Περιστολή δημοσίων δαπανών, 
ρύθμιση θεμάτων δημοσιονομικών ελέγχων και άλλες 
διατάξεις» όπως ισχύει και ειδικότερα το άρθρο 10 (ΦΕΚ 
184/Α72012). 

8. Το άρθρο 9 του Ν. 3892/2010 «Στελέχωση και Ορ¬ 
γάνωση Γ.Γ. Καταναλωτή» (ΦΕΚ 189/Α72010). 

9. Το άρθρο 235 του Ν. 4072/2012 «Μεταφορά της Γ.Γ. 
Καταναλωτή» (ΦΕΚ 86/Α72012). 

10. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». (ΦΕΚ 87/Α72010). 

11. Το Ν. 4155/2013 «Εθνικό Σύστημα Ηλεκτρονικών Δη¬ 
μοσίων Συμβάσεων και άλλες διατάξεις» και ειδικότερα 
τα άρθρα 39 και 40 (ΦΕΚ 120/Α72013). 

12. Το Π.Δ. 85/2012 «Ιδρυση και μετονομασία Υπουργείων, 
μεταφορά και κατάργηση υπηρεσιών» (ΦΕΚ 141/Α72012). 

13. Το Π.Δ 118/2013 «Τροποποίηση του Π.Δ. 85/2012 
(Α'141) «Ιδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού και 
μετονομασία των Υπουργείων Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και Παι¬ 
δείας και Θρησκευμάτων, Πολιτισμού και Αθλητισμού σε 


Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

14. Το Π.Δ 119/2013 (ΦΕΚ 153/Α725-06-2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

15. Το Ν. 4177/2013 (ΦΕΚ 173/Α'/08-08-2013) «Κανόνες 
ρύθμισης της αγοράς προϊόντων και της παροχής υπη¬ 
ρεσιών και άλλες διατάξεις». 

16. Το Ν. 4172/2013 (ΦΕΚ 167/Α723-07-2013) «Φορολογία 

εισοδήματος.και λοιπές διατάξεις». 

17. Το Π.Δ 88/2014 (ΦΕΚ 133/Α710-06-2014) «Αποδοχή 
παραίτησης Υπουργών, Αναπληρωτών Υπουργών και 
Υφυπουργών». 

18. Τη με αριθμό 34658/04-07-2014 (ΦΕΚ Β'/1825) από¬ 
φαση του Πρωθυπουργού και του Υπουργού Ανάπτυξης 
και Ανταγωνιστικότητας «Ανάθεση αρμοδιοτήτων στους 
Υφυπουργούς Ανάπτυξης και Ανταγωνιστικότητας». 

19. Το Ν. 4264/2014 (ΦΕΚ 118/Α715-05-2014) «Άσκηση 
εμπορικών δραστηριοτήτων εκτός καταστήματος και 
λοιπές διατάξεις». 

20. Το γεγονός ότι δεν προκαλείται επιβάρυνση του 
προϋπολογισμού από την εφαρμογή των διατάξεων της 
παρούσης, αποφασίζουμε: 

Άρθρο 1 

Κατάρτιση Μητρώου Ελεγκτών - Μελών. 

1- . Καταρτίζεται και διαμορφώνεται κάθε φορά με 
απόφαση του Υπουργού Ανάπτυξης και Ανταγωνιστι¬ 
κότητας Μητρώο Ελεγκτών στην Διεύθυνση Ελέγχων 
της Γ εν. Γ ραμματείας Καταναλωτή για την σύσταση και 
συγκρότηση Κλιμακίων Ελέγχων στις Λαϊκές Αγορές και 
στο Υπαίθριο Εμπόριο (πλανόδιο και στάσιμο). 

Το Μητρώο Ελεγκτών απαρτίζεται από υπαλλήλους 
ΠΕ -ΤΕ και ΔΕ της Γενικής Γραμματείας Εμπορίου και 
της Γ ενικής Γ ραμματείας Καταναλωτή μετά από πρό¬ 
σκληση ενδιαφέροντος. 

Το Μητρώο Ελεγκτών τηρείται, σύμφωνα με το άρθρο 
3 του Νόμου 3728/2008 όπως τροποποιήθηκε και ισχύει, 
στην Διεύθυνση Ελέγχων της Γ εν. Γ ραμματείας Κατα¬ 
ναλωτή με ευθύνη της εν λόγω υπηρεσίας. 

2- , Καταρτίζεται Μητρώο Μελών ανά Περιφερειακή Ενό¬ 
τητα σε κάθε Περιφέρεια σύμφωνα με το άρθρο 7α του 
Νόμου 2323/1995 όπως τροποποιήθηκε και ισχύει, για την 
σύσταση και συγκρότηση Κλιμακίων Ελέγχων στις Λαϊκές 
Αγορές και στο Υπαίθριο Εμπόριο (πλανόδιο και στάσιμο). 

Το Μητρώο Μελών απαρτίζεται από υπαλλήλους 
ΠΕ - ΤΕ και ΔΕ του Δημοσίου, των Φορέων της τοπι¬ 
κής Αυτοδιοίκησης και των λοιπών ΝΠΔΔ της οικείας 
Περιφέρειας και τηρείται ανά Περιφερειακή Ενότητα. 
Εξαιρούνται υπάλληλοι θεσμικών φορέων που έχουν 
αυτοτελώς την υποχρέωση δίωξης του παραεμπορίου 
σύμφωνα με τον νόμο και οι οποίοι δύνανται να συ¬ 
μπράττουν με τα προαναφερόμενα κλιμάκια ελέγχων. 

3- . Στα Μητρώα Ελεγκτών-Μελών που καταρτίζονται 
στο Υπουργείο Ανάπτυξης και Ανταγωνιστικότητας και 
στις Περιφέρειες αντίστοιχα, καταχωρούνται κάθε φορά 
οι προτεινόμενοι από τους φορείς των παραγράφων 1 
και 2 του παρόντος άρθρου υπάλληλοι. 

Στα Μητρώα καταγράφονται τα στοιχεία κάθε υπαλ¬ 
λήλου (όνομα, ειδικότητα, θέση εργασίας, τόπος δια¬ 
μονής κ,λπ.) και επιπλέον η ημερομηνία εγγραφής του. 

Αρθρο 2 

Σύσταση Κλιμακίων Ελέγχων. 

1- . Συνιστώνται στο Υπουργείο Ανάπτυξης και Αντα¬ 
γωνιστικότητας, Κλιμάκια Ελέγχου Λαϊκών Αγορών και 
Υπαίθριου Εμπορίου (πλανόδιο και στάσιμο) από υπαλ¬ 
λήλους του Μητρώου Ελεγκτών που τηρείται στην Δι¬ 
εύθυνση Ελέγχων της Γεν. Γραμματείας Καταναλωτή. 

Τα Κλιμάκια Ελέγχων συγκροτούνται με ευθύνη της 
Διεύθυνσης Ελέγχων της Γ ενικής Γ ραμματείας Κατανα¬ 
λωτή σε συνεργασία με το Συντονιστικό Κέντρο Αντι¬ 
μετώπισης Παρεμπορίου (ΣΥ.Κ.Α.Π.) 

Η ελεγκτική αρμοδιότητα των εν λόγω Κλιμακίων 
Ελέγχων εκτείνεται σε όλη την Επικράτεια και ασκείται 
παράλληλα και ανεξάρτητα από τα Κλιμάκια Ελέγχων 
των Περιφερειών. 

2- , Στις Περιφέρειες τα Κλιμάκια Ελέγχων Λαϊκών Αγο¬ 
ρών και Υπαιθρίου Εμπορίου (ΚΕΛΑΥΕ) συγκροτούνται 
από τον Γενικό Συντονιστή σε επίπεδο Περιφέρειας 
και τον Τοπικό Συντονιστή σε επίπεδο Περιφερειακής 
Ενότητας οι οποίοι ορίζονται με απόφαση του Περιφε¬ 
ρειάρχη ως υπεύθυνοι για θέματα Λαϊκών Αγορών και 
Υπαίθριου Εμπορίου καθώς και για τον προγραμματισμό 
των Ελέγχων. Η χρονική διάρκεια άσκησης των καθηκό¬ 
ντων των εν λόγω συντονιστών καθορίζεται στην ίδια 
απόφαση του Περιφερειάρχη. 

Την ανωτέρω απόφασή του ο Περιφερειάρχης κοινο¬ 
ποιεί στο Υπουργείο Ανάπτυξης και Ανταγωνιστικότη¬ 
τας - Γ ενική Γ ραμματεία Καταναλωτή και στο Συντονι¬ 
στικό Κέντρο Αντιμετώπισης Παρεμπορίου (ΣΥ.Κ.Α.Π.). 

3- . Για τις Περιφέρειες η θητεία των υπαλλήλων που 
μετέχουν στα Κλιμάκια Ελέγχων είναι (3) τριετής σύμ¬ 
φωνα με τις διατάξεις της παραγράφου 3α του άρθρου 
7α του Ν. 2323/1995 όπως τροποποιήθηκε με το άρθρο 12 
του Ν. 4038/2012, και δεν επιτρέπεται παράταση αυτής. 
Νέος διορισμός επιτρέπεται να γίνει μόνο μετά πάροδο 
ενός (1) έτους από την λήξη της προηγούμενης θητείας. 

Αρθρο 3 

Αρμοδιότητες Κλιμακίων Ελέγχων - Ασκηση Ελέγχου. 

1- . Αρμοδιότητα και έργο των Κλιμακίων Ελέγχου Λα¬ 
ϊκών Αγορών και Υπαίθριου Εμπορίου (ΚΕΛΑΥΕ) είναι η 
διενέργεια επιτόπιων ελέγχων για την εφαρμογή των 
διατάξεων του Ν.4264/2014 «περί άσκησης εμπορικών 
δραστηριοτήτων εκτός καταστήματος και άλλες διατά¬ 
ξεις» και των κανονιστικών πράξεων και αποφάσεων που 
εκδίδονται κατ’ εξουσιοδότηση του ιδίου Νόμου (παρά¬ 
γραφος 7 του άρθρου 39) σε συνδυασμό με τις διατάξεις 
του άρθρου 11 του Ν.3377/2005 όπως τροποποιήθηκε με 
το άρθρο 39 του Ν. 4155/2013 και την επιβολή των κατά 
περίπτωση κυρώσεων στους παραβάτες. 

2- , Τα Κλιμάκια Ελέγχων έχουν δικαίωμα πρόσβασης 
σε όλους τους χώρους στους οποίους πρόκειται να διε- 
νεργηθεί έλεγχος, μπορούν να σταματούν οποιοδήποτε 
μέσο μεταφοράς που κινείται εντός της περιοχής τους 
και να διενεργούν επιτόπιο έλεγχο, εάν τούτο κρίνεται 
αναγκαίο. 

3- . Κατά τη διάρκεια των ελέγχων οι ελεγκτές έχουν 
καθήκοντα ειδικού ανακριτικού υπαλλήλου σύμφωνα με 
τις διατάξεις του Κώδικα Ποινικής δικονομίας (άρθρο 
30 παρ.2 του Ν.4264/2014). 

4- . Κατά τον έλεγχο ζητούν στοιχεία και πληροφορίες 
καθώς και την παροχή εξηγήσεων από τους ελεγχόμε¬ 


νους, οι οποίοι οφείλουν να παρέχουν όλα τα απαραί¬ 
τητα στοιχεία για την διενέργεια του ελέγχου σύμφωνα 
και με τα προβλεπόμενα στο άρθρο 31 του Ν.4264/2014. 

Αρθρο 4 

Οργάνωση Κλιμακίων. 

1- . Κάθε Κλιμάκιο Ελέγχου του Υπουργείου Ανάπτυ¬ 
ξης και Ανταγωνιστικότητας συνίσταται με ανάλογη 
«ΕΝΤΟΛΗ ΕΛΕΓΧΟΥ» του Προϊσταμένου της Διεύθυνσης 
Ελέγχων της Γ ενικής Γ ραμματείας Καταναλωτή του ιδί¬ 
ου Υπουργείου και αποτελείται από δυο (2) τουλάχιστον 
υπαλλήλους από τους εγγεγραμμένους στο Μητρώο 
Ελεγκτών, εκ των οποίων ο ένας ορίζεται επικεφαλής 
του κλιμακίου, ανάλογα με τη εμπειρία την φύση και 
τις ιδιαιτερότητες του ελέγχου και συντονίζει τη δράση 
του. 

2- . Κάθε Κλιμάκιο Ελέγχου αρμοδιότητας της Περι¬ 
φέρειας συνίσταται με ανάλογη «ΕΝΤΟΛΗ ΕΛΕΓΧΟΥ» 
του αρμοδίου Γ ενικού ή Τ οπικού Συντονιστή και αποτε- 
λείται από δυο (2) τουλάχιστον υπαλλήλους από τους 
εγγεγραμμένους στα Μητρώα Μελών, εκ των οποίων ο 
ένας ορίζεται επικεφαλής του κλιμακίου, ανάλογα με τη 
εμπειρία, τη φύση και τις ιδιαιτερότητες του ελέγχου 
και συντονίζει τη δράση του. 

3- . Στην «ΕΝΤΟΛΗ ΕΛΕΓΧΟΥ» θα μνημονεύονται τα 
στοιχεία των ελεγκτών, το αντικείμενο του ελέγχου, η 
τοπική αρμοδιότητα, οι ώρες ελέγχου και η ημερομηνία 
έκδοσης της εντολής, που δεν μπορεί να απέχει πέρα 
των τριών ημερών από την διενέργεια του ελέγχου. Τα 
ελεγκτικά όργανα εφόσον τους ζητηθεί από τον ελεγ¬ 
χόμενο επιδεικνύουν την παραπάνω εντολή. 

Επίσης η Δ/νση Ελέγχων του Υπουργείου Ανάπτυξης 
και Ανταγωνιστικότητας, καθώς και ο υπεύθυνος Συντο¬ 
νιστής ανά Περιφερειακή Ενότητα που συντάσσει την 
σχετική «ΕΝΤΟΛΗ ΕΛΕΓΧΟΥ», δύναται αν κρίνει αυτό 
απαραίτητο να αιτείται παράλληλα και την συνδρομή 
των κατά τόπον αρμοδίων Αστυνομικών ή Λιμενικών 
Αρχών οι οποίες οφείλουν να την παρέχουν. 

4- . Λαμβάνεται μέριμνα όπως στα Κλιμάκια Ελέγχων 
συμμετέχουν περιοδικά και αναλογικά όλοι οι υπάλληλοι 
που απαρτίζουν κάθε φορά τα αντίστοιχα Μητρώα. Οι 
ελεγκτές των Κλιμακίων Ελέγχων οφείλουν να εκτελούν 
τα καθήκοντά τους στα πλαίσια της «ΕΝΤΟΛΗΣ ΕΛΕΓ¬ 
ΧΟΥ» και μετά το πέρας των ελέγχων να υποβάλλουν 
συνοπτική έκθεση αποτελεσμάτων (Ελεγχοι-Παραβά- 
σεις, κ.λπ). 

Ο κατά περίπτωση υπεύθυνος των Κλιμακίων Ελέγχων 
αξιολογεί τα αποτελέσματα και λαμβάνει όλα τα κατά 
την κρίση του ενδεικνυόμενα μέτρα για τη βελτίωση 
της αποτελεσματικότητας των ελέγχων. 

5- . Δεν επιτρέπεται το ίδιο πρόσωπο να συμμετέχει 
σε Κλιμάκιο Ελέγχου που έχει αρμοδιότητα στην ίδια 
περιοχή πέραν των εξ (6) συνεχόμενων μηνών. Σε κάθε 
περίπτωση πρέπει να μεσολαβούν τουλάχιστον δύο (2) 
μήνες από την προηγούμενη φορά που κάποιο πρόσω¬ 
πο συμμετέχει σε κλιμάκιο με ευθύνη τη συγκεκριμένη 
περιοχή. 

Σε εξαιρετικές όμως περιπτώσεις που το Μητρώο Με¬ 
λών της Περιφερειακής Ενότητας αριθμεί λιγότερα από 
δέκα πέντε (15) μέλη ο παραπάνω περιορισμός δύναται 
να μην ισχύει. 

Άρθρο 5 

Χρόνος Εργασίας. 

1- . Τα Κλιμάκια Ελέγχων Λαϊκών Αγορών και Υπαίθριου 
Εμπορίου δραστηριοποιούνται είτε εντός του κανονι¬ 
κού ωραρίου λειτουργίας των δημοσίων υπηρεσιών είτε 
εκτός του εν λόγω ωραρίου, καθώς και σε ημέρες αργιών. 

2- . Για τη συμμετοχή τους πέραν του κανονικού ωρα¬ 
ρίου λειτουργίας των δημοσίων υπηρεσιών ή κατά τις 
μη εργάσιμες ημέρες και ώρες καταβάλλεται πρόσθετη 
αμοιβή κατά τα προβλεπόμενα από σχετικές διατάξεις. 

Άρθρο 6 

Γραμματειακή Υποστήριξη Κλιμακίων Ελέγχων. 

1- . Συνίσταται Γραμματεία Υποστήριξης Κλιμακίων 
Ελέγχων στην Δ/νση Ελέγχων της Γ ενικής Γ ραμματεί- 
ας Καταναλωτή του Υπουργείου Ανάπτυξης και Αντα¬ 
γωνιστικότητας και απαρτίζεται από υπαλλήλους της 
Γ ενικής Γ ραμματείας Καταναλωτή. 

Η εν λόγω Γραμματεία Υποστήριξης εποπτεύεται από 
τον προϊστάμενο της Διεύθυνσης Ελέγχων της ίδιας 
Υπηρεσίας ο οποίος σε συνεργασία με το ΣΥ.Κ.Α.Π είναι 
υπεύθυνος για την οργάνωση και τον προγραμματισμό 
των ελέγχων. 

Η σύνθεση της γραμματειακής υποστήριξης ορίζεται 
με απόφαση του Γ ενικού Γ ραμματέα Καταναλωτή . 

2- . Σε κάθε μια από τις Περιφέρειες της Επικράτειας, 
πλην της Περιφέρειας Αττικής, η Γ ραμματειακή Υποστή¬ 
ριξη των Κλιμακίων Ελέγχων ασκείται από υπαλλήλους 
της Δ/νσης Ανάπτυξης - Εμπορίου της Περιφέρειας οι 
οποίοι ορίζονται με απόφαση του Περιφερειάρχη της 
οικείας Περιφέρειας και αποτελούν την Γραμματεία των 
ΚΕΛΑΥΕ της εν λόγω Περιφέρειας. 

Σε επίπεδο Περιφερειακής Ενότητος η Γ ραμματειακή 
υποστήριξη των κλιμακίων ελέγχων γίνεται από υπαλ¬ 
λήλους των Τμημάτων Ανάπτυξης-Εμπορίου της οικείας 
Περιφερειακής Ενότητος που ορίζονται για τον σκοπό 
αυτόν με απόφαση του αρμοδίου Αντιπεριφερειάρχη. 

Η Γραμματεία των ΚΕΛΑΥΕ της Περιφέρειας και η 
Γ ραμματειακή υποστήριξη της Περιφερειακής Ενότητος 
εποπτεύονται αντίστοιχα από τον Γενικό ή τον Τοπικό 
συντονιστή. Η Γ ραμματεία ΚΕΛΑΥΕ της Περιφέρειας (ως 
κεντρική) συνεργάζεται με την Γ ραμματειακή υποστή¬ 
ριξη των Περιφερειακών Ενοτήτων και έχει την ευθύνη 
της υποβολής συγκεντρωτικών αποτελεσμάτων (ελέγ¬ 
χων, παραβάσεων κ,λπ.) στο Υπουργείο Ανάπτυξης και 
Ανταγωνιστικότητας /Γ.Γ.Εμπορίου- ΣΥΚΑΠ. 

Ειδικά για την Περιφέρεια Αττικής η Γ ραμματειακή 
Υποστήριξη των Κλιμακίων Ελέγχων ασκείται σε επί¬ 
πεδο κάθε Περιφερειακής Ενότητας από υπαλλήλους 
της Δ/νσης ή του Τμήματος Ανάπτυξης και Εμπορίου 
της οικείας Περιφερειακής Ενότητας. Οι υπάλληλοι της 
Γραμματειακής Υποστήριξης των Κλιμακίων Ελέγχων 
των Περιφερειακών Ενοτήτων της Περιφέρειας Αττι¬ 
κής ορίζονται με απόφαση του Αντιπεριφερειάρχη της 
οικείας Περιφερειακής Ενότητας. 

Όλες οι σχετικές αποφάσεις ορισμού γραμματειακής 
υποστήριξης κοινοποιούνται στο Συντονιστικό Κέντρο (ΣΥ¬ 
ΚΑΠ) του Υπουργείου Ανάπτυξης και Ανταγωνιστικότητας. 

3- . Στις αρμοδιότητες της Γραμματειακής Υποστήρι¬ 
ξης των Κλιμακίων Ελέγχων περιλαμβάνονται: 

-Η τήρηση του Μητρώου Ελεγκτών-Μελών. 

-Ο προγραμματισμός και η έκδοση Εντολών Ελέγχων . 

-Η Ενημέρωση των ελεγκτών για θέματα της αρμοδι- 


ότητος τους και ο εφοδιασμός τους με τα απαραίτητα 
έντυπα ελέγχου κ.λπ. είδη που ενδεχόμενα απαιτούνται. 

-Η παραλαβή των εκθέσεων που συντάσσουν οι ελε¬ 
γκτές των Κλιμακίων Ελέγχων. 

-Η τήρηση αρχείου με τα αποτελέσματα των ελέγχων, 
των παραβάσεων και των προσφυγών. 

-Η σύνταξη και τήρηση καταστάσεων αμοιβών των 
ελεγκτών που συμμετέχουν στα Κλιμάκια Ελέγχων. 

-Η σύνταξη και τήρηση καταστάσεων στατιστικών 
στοιχείων ελέγχων. 

-Η υποβολή συγκεντρωτικών αποτελεσμάτων ανάλογα 
προς την Γ ραμματεία της Περιφέρειας ή το Υπουργείο 
Ανάπτυξης και Ανταγωνιστικότητας /Γ.Γ.Εμπορίου - ΣΥ¬ 
ΚΑΠ. 

Και κάθε άλλη αρμοδιότητα ήθελε ανατεθεί σχετικά 
με το έργο των κλιμακίων 

Με την παρούσα καταργούνται οι Α2-1151/25-05-2004 
(ΦΕΚ 873/Β72004) και Α2-2485/27-10-2004 (ΦΕΚ 
1643/Β/2004) αποφάσεις μας. 

Η παρούσα απόφαση τίθεται σε ισχύ από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 2014 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 67332 οικ. (3) 

Τροποποίηση της υπ’ αριθ. 12018/6-5-2011 (ΦΕΚ 958 Β'/24- 
5-2011) απόφασης περί αύξησης των Θέσεων Εργα¬ 
σίας Κρατούμενων στο Κατάστημα Κράτησης Θεσ¬ 
σαλονίκης. 

Ο ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ 
ΣΩΦΡΟΝΙΣΤΙΚΗΣ ΑΓΩΓΗΣ ΕΝΗΛΙΚΩΝ ΤΟΥ 
ΥΠΟΥΡΓΕΙΟΥ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις των άρθρων 40, 41 και 43 παρ. 3 του 
Ν. 2776/1999 (ΦΕΚ Α'291) «Σωφρονιστικός Κώδικας». 

2. Τις διατάξεις του Π.Δ/τος 107/2001 (ΦΕΚ Α'97) «Ευ¬ 
εργετικός υπολογισμός ημερών ποινής καταδίκων και 
υποδίκων για εργασία ή απασχόληση σε προγράμματα 
ή σπουδές», όπως τροποποιήθηκε και συμπληρώθηκε 
με τα Π.Δ. 378/2001 (ΦΕΚ Α'252), 333/2003 (ΦΕΚ Α'285), 
75/2005 (ΦΕΚ Α'114) και 240/2007 (ΦΕΚ Α'283). 

3. Την υπ’ αριθμ. 96568 υπουργική απόφαση (ΦΕΚ Β' 
842/8-6-2004) «Μεταβίβαση αρμοδιοτήτων του Υπουρ¬ 
γού Δικαιοσύνης στον Γενικό Γραμματέα, στους Γεν. 
Διευθυντές, και στους Προϊστάμενους των περιφερει¬ 
ακών Υπηρεσιών», όπως έχει τροποποιηθεί και ισχύει. 

4. Την υπ’ αριθμ. 12018/6-5-2011 (ΦΕΚ 958 Β724-5-2011) 
υπουργική απόφαση, με την οποία έγινε καθορισμός του 
αριθμού θέσεων των εργαζομένων κρατουμένων στο 
Κατάστημα Κράτησης ΘΕΣΣΑΛΟΝΙΚΗΣ με ευεργετικό 
υπολογισμό ημερών εργασίας. 

5. Το υπ’ αριθμ. 7/25-7-2014 πρακτικό του Συμβουλίου 
Εργασίας κρατουμένων του Καταστήματος Κράτησης 
Θεσσαλονίκης, με το οποίο προτείνεται ο καθορισμός 
δέκα θέσεων καθαριστών για τον ειδικό χώρο κράτη¬ 
σης κρατουμένων, προκειμένου η κάλυψη των θέσεων 

αυτών να γίνεται από τους ίδιους κρατούμενους που 
φυλάσσονται για λόγους ασφαλείας στο χώρο αυτό. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αυξάνουμε κατά δέκα (10) τις θέσεις εργασίας κρα¬ 
τουμένων. ειδικότητας καθαριστών, του Καταστήματος 
Κράτησης Θεσσαλονίκης, οριζομένου του συνολικού 
αριθμού θέσεων εργασίας καθαριστών του εν λόγω 
Καταστήματος σε εκατόν δύο (102). 

Οι κρατούμενοι που τοποθετούνται για εργασία στις 
ανωτέρω θέσεις, δικαιούνται ευεργετικό υπολογισμό 
ημερών εργασίας μόνο, χωρίς άλλη αμοιβή κάθε είδους, 
σύμφωνα με τους όρους και προϋποθέσεις των σχετικών 
διατάξεων του Π.Δ/τος 107/2001 (ΦΕΚ Α'97) «Ευεργετικός 
υπολογισμός ημερών ποινής καταδίκων και υποδίκων 
για εργασία ή απασχόληση σε προγράμματα ή σπου¬ 
δές», όπως ισχύει σήμερα. 

Κατά τα λοιπά, ισχύει η υπ’ αριθμ. 12018/6-5-2011 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2014 

Ο Προϊστάμενος Διεύθυνσης 

I. ΣΤΑΛΙΚΑΣ 

-♦- 

Αριθμ. 16853 (4) 

Αναγνώριση του νερού της πηγής Σουρωτή ως ιαμα¬ 
τικού φυσικού πόρου. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπ’ όψιν: 

1. Τις διατάξεις του Ν.3498/2006 (Φ.Ε.Κ. Α'230) και ειδι¬ 
κότερα των άρθρων 4 και 5 αυτού, όπως ισχύουν. 

2. Το Ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (Φ.Ε.Κ. 
Α'187), όπως ισχύει. 

3. Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Φ.Ε.Κ. ΑΊ12). 

4. Το Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Φ.Ε.Κ. Α' 
141), όπως ισχύει. 

5. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (Φ.Ε.Κ. ΑΊ41). 

6. Το Β.Δ. 190/1962 (Φ.Ε.Κ. Α'49) «Περί κατατάξεως των 
νομίμως ανακεκηρυγμένων Ιαματικών Πηγών». 

7. Την υπ’ αριθμ. 16655/22-12-2006 απόφαση Υπουργού 
Τουριστικής Ανάπτυξης «Διαδικασία αναγνώρισης ιαμα¬ 
τικών φυσικών πόρων» (Φ.Ε.Κ. ΒΊ932), όπως τροποποι¬ 
ήθηκε με την υπ’ αριθμ. 17414/02-10-2009 (Φ.Ε.Κ. Β'2215) 
όμοια απόφαση και την υπ’ αριθμ. 1721/04-02-2013 (Φ.Ε.Κ. 
ΒΊ88) απόφαση Υπουργού Τουρισμού. 

8. Την υπ’ αριθμ. 13421/01-10-2012 απόφαση Υπουργού 
Τουρισμού «Συγκρότηση της Επιτροπής Προστασίας Ια¬ 
ματικών Φυσικών Πόρων του άρθρου 10 του Ν. 3498/2006 
(Φ.Ε.Κ. Α'230)» (Φ.Ε.Κ. Υ.Ο.Δ.Δ. 461), όπως τροποποιήθηκε 
με την υπ’ αριθμ. 23070/14-10-2013 όμοια απόφαση (Φ.Ε.Κ. 
Υ.Ο.Δ.Δ. 511). 


9. Την υπ’ αριθμ. πρωτ. Ε.Ο.Τ. 22110/15-10-2009 αίτηση 
του πρώην Δήμου Βασιλικών (νυν Δήμου Θέρμης) και της 
ανώνυμης εταιρείας με την επωνυμία «ΑΝΩΝΥΜΗ ΕΤΑΙ¬ 
ΡΕΙΑ ΕΜΦΙΑΛΩΣΗΣ ΚΑΙ ΕΜΠΟΡΙΑΣ ΤΟΥ ΜΕΤΑΛΛΙΚΟΥ 
ΝΕΡΟΥ ΣΟΥΡΩΤΗ» και διακριτικό τίτλο «ΣΟΥΡΩΤΗ», με 
συνημμένο φάκελο δικαιολογητικών, που διαβιβάστηκε 
στη Διεύθυνση Τουριστικής Πολιτικής και Συντονισμού 
του Υπουργείου Τουρισμού με το υπ’ αριθμ. 513996/ 
28-06-2013 έγγραφο του Ε.Ο.Τ. 

10. Τα υπ’ αριθμ. πρωτ. Ε.Ο.Τ. 1673/03-02-2014 και 
1981/13-02-2014 έγγραφα της Σουρωτή Α.Ε. με τα οποία 
υποβλήθηκαν συμπληρωματικά δικαιολογητικά. 

11. Την υπ’ αριθμ. Π/204/353/13-12-2013 απόφαση της 
Ελληνικής Επιτροπής Ατομικής Ενέργειας (Ε.Ε.Α.Ε.) περί 
εξουσιοδότησης του εργαστηρίου Πυρηνικής Τεχνολογί¬ 
ας του Αριστοτελείου Πανεπιστημίου Θεσσαλονίκης για 
τη διενέργεια ραδιολογικών αναλύσεων (δειγματοληψία, 
μέτρηση) ιαματικών φυσικών πόρων. 

12. Τα πρακτικά της 8ης συνεδρίασης (25-02-2014) της 
Επιτροπής Προστασίας Ιαματικών Φυσικών Πόρων και 
τις από 25-02-2014 και 03-04-2014 γνωμοδοτήσεις της 
Επιτροπής Προστασίας Ιαματικών Φυσικών Πόρων για 
την αναγνώριση του νερού της πηγής Σουρωτή ως ια¬ 
ματικού. 

13. Το άρθρο 90 «Ελεγχος των δαπανών που προ- 
καλούν οι κανονιστικές διοικητικές πράξεις» του Κώ¬ 
δικα Νομοθεσίας για την Κυβέρνηση και τα κυβερνη¬ 
τικά όργανα, που κυρώθηκε με το άρθρο πρώτο του 
Π.Δ. 63/2005 (Φ.Ε.Κ. 98/Α'). 

14. Το γεγονός ότι από τις διατάξεις της απόφασης 
αυτής δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Αναγνώριση Φυσικού Πόρου ως Ιαματικού 

Την αναγνώριση ως ιαματικού του νερού της πηγής 
Σουρωτή που βρίσκεται στη Δημοτική Ενότητα Βασι¬ 
λικών του Δήμου Θέρμης Θεσσαλονίκης, με συντεταγ¬ 
μένες θέσης άντλησης σύμφωνα με το Ελληνικό Γεω- 
δαιτικό Σύστημα Αναφοράς 1987: 

X 422280,3 Υ 448003,3 Ζ 111,5. 

Άρθρο 2 

Χαρακτηριστικά και Ιδιότητες Ιαματικού Φυσικού 
Πόρου 

Το νερό της πηγής Σουρωτή έχει θερμοκρασία 19,6°0, 
ηλεκτρική αγωγιμότητα 1440 μ5/σπι, εκθέτη υδρογόνου 
(ρΗ) 5,95, ραδόνιο (Βη) 0,66 ± 0,15Βρ/Ε, ράδιο (Βα) 36,12 ± 
2,90 πιΒς/Ε, ουράνιο (II) 2,90 X 10 * 1 2 3 4 5 6 7 8 πιρ/Ι_, ασβέστιο (Οα), 
μαγνήσιο (Μρ), σίδηρο (Ρθ), οξυανθρακικά (ΗΟΟβ) και 
διοξείδιο του άνθρακα ( 002 ). 

Ο φυσικός πόρος χαρακτηρίζεται και ταυτοποιείται ως 
νερό ψυχρό, όξινο, οξυανθρακικά, ασβεστούχο, μαγνη- 
σιούχο, σιδηρούχο, μεταλλικό, υποτονικό ιαματικό νερό, 
είναι ελεύθερος μικροβιακού φορτίου και περιέχει ελά¬ 
χιστη φυσική ραδιενέργεια. Ενδείκνυται για παθήσεις 
του γαστρεντερικού και ουροποιητικού συστήματος και 
σιδηροπενική αναιμία, με τη μέθοδο της ποσιθεραπείας. 
Η μέγιστη συνιστώμενη ποσότητα είναι ένα (1) λίτρο 
(Ι_)/24ωρο, λαμβανόμενη σε τέσσερις (4) ίσες δόσεις, 
σύμφωνα με τις ιατρικές οδηγίες. 

Άρθρο 3 

Τοπογραφικό διάγραμμα 

Συνδημοσιεύεται με την παρούσα απόφαση σε φωτο¬ 
σμίκρυνση το από 03-07-2008 τοπογραφικό διάγραμμα 
σε κλίμακα 1:1000 της αγρονόμου - τοπογράφου μηχα¬ 
νικού Ε. Τσιφλίδου, το οποίο έχει θεωρηθεί και εγκριθεί 
από τη Διεύθυνση Τουριστικών Εγκαταστάσεων του 


Ε.Ο.Τ. ως προς την ορθότητα της θέσης άντλησης του 
νερού της πηγής Σουρωτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2014 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


28519 


ΣΤΟΙΧΕΙΑ ΕΡΕΥΝΑΣ ΙΔΙΩΤΟΥ ΜΗΧΑΝΙΚΟΥ 


Α. ΟΡΟΙ ΔΟΜΗΣΗΣ: 

ΟΡΙΑ ΟΙΚΟΠΕΔΟΥ: ΑΒΓΔΕΖΑ 
Δ/ΤΑ ΡΥΜΟΤΟΜΙΑΣ: 

ΕΛ. ΟΡΙΑ: ΠΡΟΣΩΠΟ: 
ΠΑΡΕΚΚΛΙΣΗ: 

ΣΥΣΤΗΜΑ: 

ΟΡΟΦΟΙ: 


ΠΟΣΟΣΤΟ ΚΑΛΥΨΗΣ: 
ΥΨΟΣ: 


ΣΥΝΤ.ΔΟΜΗΣΗΣ: 


Β. ΠΡΑΞΕΙΣ ΤΑΚΤΟΠΟΙΗΣΗΣ: 

1. ΥΠΑΡΧΟΥΝ 

2. ΔΕΝ ΥΠΑΡΧΟΥΝ 
ΥΠΟΧΡΕΩΣΕΙΣ ΟΙΚΟΠΕΔΟΥ 

α. ΠΡΟΣΚΥΡΩΣΕΙΣ 
β. ΑΝΑΛΟΓΙΣΜΟΙ 

Γ. ΑΡΤΙΟ ΚΑΙ ΟΙΚΟΔΟΜΗΣΙΜΟ 
ΕΙΝΑΙ ΜΕ ΤΑ ΠΑΓΙΑ ΟΡΙΑ 
ΕΙΝΑΙ ΜΕ ΤΑ ΚΑΤΑ ΠΑΡΕΚΚΛΙΣΗ: 


Δ. ΛΕΠΤΟΜΕΡΗΣ ΚΑΘΟΡΙΣΜΟΣ ΡΥΜΟΤΟΜΙΑΣ 

Η ρυμοτομία ορίζεται από το ως άνω διάταγμα και από τις εξασφαλίσεις όπως αυτές 
φαίνονται στο σχέδιο. 

Ε. ΤΟ ΟΙΚΟΠΕΔΟ ΕΚΤΟΣ ΑΝΑΣΤΟΛΗΣ 

Οι ιδεατές επεκτάσεις είναι όπως φαίνονται στο συνημμένο διάγραμμα. 


ΣΤ. ΕΜΒΑΔΟΝ ΟΙΚΟΠΕΔΟΥ 


Ζ. ΠΡΟΣΔΙΟΡΙΣΜΟΣ ΑΦΕΤΗΡΙΑΣ ΥΨΟΥΣ (αρ. 35 Γ.Ο.Κ.) 

Από τη μέση στάθμη του περιβάλλοντος χώρου ή από τον άξονα του δρόμου που 
βρίσκεται μπροστά στο οικόπεδο. 

Η. ΑΝΩΘΕΝ ΤΟΥ ΟΙΚΟΠΕΔΟΥ ΔΕΝ ΠΕΡΝΑ ΡΕΥΜΑ ΥΨΗΛΗΣ ΤΑΣΗΣ 


ΔΗΛΩΣΗ ΥΛΟΠΟΙΗΣΗΣ ΟΡΙΩΝ 
Ο υπογραφόμενος, , ιδιοκτήτης του οικοπέδου 

που φαίνεται στο τοπογραφικό διάγραμμα με τα στοιχεία ΑΒΓΔΕΖΑ, δηλώνω ότι, τα όρια 
που έχουμε υλοποιήσει σ'αυτό είναι ορθά. 





Α.Ε. ΕΜΦΙΑΛΩΣΗΣ ΚΑΙ ΕΜΠΟΡΙΑΣ 
ΕΡΓΟΔΟΤΗΣ: ΜΕΤΑΛΛΙΚΟΥ ΝΕΡΟΥ ΣΟΥΡΩΤΗ 

ΕΡΓΟ: 

ΑΠΟΤΥΠΩΣΗ ΠΗΓΗΣ ΜΕΤΑΛΛΙΚΟΥ ΝΕΡΟΥ 

ΘΕΣΗ: 

ΑΓΡΟΚΤΗΜΑ ΣΟΥΡΩΤΗΣ - ΑΡ. ΑΓΡΟΥ 493 

ΤΣΙΛΦΙΔΟΥΔ. ΕΛΕΝΗ 

ΜΕΛΕΤΗΤΕΣ: ΑΓΡΟΝΟΜΟΣ - ΤΟΠΟΓΡΑΦΟΣ ΜΗΧΑΝΙΚΟΣ 

ΘΕΜΑ ΣΧΕΔΙΟΥ: 

ΑΡ.ΣΧΕΔΙΟΥ 


ΤΟΠΟΓΡΑΦΙΚΟ ΔΙΑΓΡΑΜΜΑ 


ΤΙ 


ΚΛΙΜΑΚΑ: 1:1000 


ΧΡΟΝΟΣ ΜΕΛΕΤΗΣ: 3-7-2008 


ΘΕΩΡΗΣΗ 


Ο ΣΥΝΤΑΞΑΣ 


ΕΛΠΝΗ Λ. ΤΣΙΛΦΙΔΟΥ I 

:ικος 

θ.1 


Υ=4480000,00 


Εγκρίνεται κατ'εφαρμογή του άρθρου 5, παρ. 1 και 2 του Ν.3498/2006 , 
ως προς την ορθότητα της θέσης του Ιαματικού Φυσικού Πόρου «Νερό 
Σουρωτή», σύμφωνα με τις συντεταγμένες της θέσης της που 
αναγράφονται στη Γνωμοδότηση της 

9 Π? /08.01.2013 συνεδρίασης της Επιτροπής Προστασίας Ιαματικών 
Φυσικών Πόρων. 


ΔΗΜ 


ΑΘΗΝΑ 24.4.2113 


II 


Η ΕΛΕΓΞΑΣΑ 



Μ.ΚΑΡΑΝΙ^Μ 

ΤΟΠΟΓΡΑΦΟΣ ΜΗΧ. 


Ο ΠΡ 3ΪΣΤΑΜΕΝΟΣ 
ΤΟΥ ΤΜΗΜΑΤΟΣ 
ΤΕΧΝ^ΟΗΡΕΣΙΩΝ 


τ 

π 

κ 

6 


Υ=4479900.00 


Υ=4479800,00 


Υ=4479700,00 


Υ=4479Θ00,00 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 33% 

ΑΠΟΣΠΑΣΜΑ ΧΑΡΤΗ ΤΟΠΟΓΡΑΦΙΚΗΣ 
ΥΠΗΡΕΣΙΑΣ. 1:5000 




ΑΠΟΣΠΑΣΜΑ ΧΑΡΤΗ Γ.Υ.Σ. 1:5000 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































